b'\n_START_ARTICLE_\nLudvig Collijn\n_START_SECTION_\nContribucions als escacs\n_START_PARAGRAPH_\nAl primer Campionat d\'escacs N\xc3\xb2rdic, celebrat a Estocolm el 1897, Collijn respongu\xc3\xa9 de forma consistent contra 1.e4 amb 1...d5. Aquesta obertura rep actualment el nom de defensa escandinava, un terme documentat des de 1994._NEWLINE_Cap a 1912 ell i el seu germ\xc3\xa0 Gustav foren coneguts per organitzar la Confer\xc3\xa8ncia Internacional d\'Escacs que se celebr\xc3\xa0 a Estocolm aquell any. Posteriorment, varen escriure una publicaci\xc3\xb3 de partides d\'inter\xc3\xa8s comentades de les jugades al Congr\xc3\xa9s d\'Estocolm.\n_START_SECTION_\nL\xc3\xa4robok\n_START_PARAGRAPH_\nEl 1896 els germans varen publicar el seu "Llibre de text d\'escacs", L\xc3\xa4robok i Schack. D\'acord amb D. Hooper i Ken Whyld, la quarta edici\xc3\xb3 del L\xc3\xa4robok de Collijn (en suec), amb aportacions innovadores de Rubinstein, R\xc3\xa9ti, Spielmann i Nimzovitsch fou una de les m\xc3\xa9s "populars fonts de refer\xc3\xa8ncia per a forts jugadors entre les dues guerres mundials".'